325.02 REGOLAMENTI DWAR SERVIZZI TA’ APPOĠĠ GĦAL KUMPANNIJI KWALIFIKANTI L-AVVIŻ LEGALI 138 ta’ l-1995, kif emendat bl-Avviż Legali 44 ta’ l-1999. L-AVVIŻ LEGALI 138 ta’ l-1995, kif emendat bl-Avviż Legali 44 ta’ l-1999. 1. Titolu. It-titolu ta’ dawn ir-regolamenti hu Regolamenti dwar Servizzi ta’ Appoġġ għal Kumpanniji Kwalifikanti. Tifsir. 2. F’dawn ir-regolamenti, kemm-il darba r-rabta tal-kliem ma teħtieġx xort’oħra- "l-Att " tfisser l-Att dwar l-Iżvilupp Industrijali; Kap. 325. Kap. 325. " Korporazzjoni " tfisser il-Korporazzjoni għal Żvilupp ta’ Malta; " Ministru " tfisser il-Ministru responsabbli għall-industrija; " servizz ta’ appoġġ kwalifikanti " tfisser servizzi mwettaq jew mogħti minn kumpannija kwalifikanti li l-kummerċ jew in-negozju ewlieni tagħha jikkonsisti fl-attivitajiet speċifikati fir-regolament 3. 3. Mingħajr preġudizzju għad-disposizzjonijiet tar-regolament 5, l-attivitajiet li ġejjin huma stabbiliti bħala servizz ta’ appoġġ kwalifikanti għall-iskop ta’ l-artikolu 3(1)(f) ta’ l-Att: (a) l-għoti ta’ servizzi direttament meħtieġa għall-iżvilupp, produzzjoni u distribuzzjoni ta’ feature films, riklami u programmi televiżivi, inkluż l-għoti ta’ faċi1itajiet ta’ studio, filmsets, tagħmir għall-iffilmjar, direzzjoni, riżorsi umani, marketingl-għoti ta’ servizzi direttament meħtieġa għall-iżvilupp, produzzjoni u distribuzzjoni ta’ feature films, riklami u programmi televiżivi, inkluż l-għoti ta’ faċi1itajiet ta’ studio, filmsets u servizzi eżekuttivi oħra; (b) l-għoti minn stabbiliment f’Malta ta’ servizzi relatati ma’ video u digi tal content provision għad-distribuzzjoni fuq l-Internet mad-dinja kollha. 4. Proġett propost minn kumpannija li tkun qed twettaq l-attivitajiet imsemmija fir-regolament 3 ma jieħu l-ebda benefiċċju jew inċentiv taħt l-Att jekk ma jkunx approvat mill-Korporazzjoni bil-quddiem, u wara li jkun approvat dan għandu jikkwalifika biss għal dak il-benefiċċju jew inċentiv sakemm jiġu osservati l-kondizzjonijiet u l-obbligazzjonijiet kollha ta’ dik l-approvazzjoni. 5. Awtorizzazzjoni. F’dawn ir-regolamenti, kull referenza għal xi awtorizzazzjoni, approvazzjoni, eżenzjoni jew permess ieħor tal-Korporazzjoni jew min għandha jkun biss validu jekk dan jingħata bil-miktub mill Korporazzjoni.